**ZAŠTO PUŠE VJETAR?**
Zrak se iznad Zemlje kreće zato jer je u nekim krajevima toplo, u nekima hladno, a zrak pokušava izjednačiti svoju temperaturu. Kretanje zraka nazivamo vjetar. Kretanje zraka može biti brže ili sporije, pa kažemo kako vjetar brže ili sporije puše.

 **ZAŠTO PADA KIŠA?**

Pokušaj na prozoru ostaviti posudu s vodom. Vidjet ćeš, nakon nekoliko dana voda će potpuno nestati. Kamo je otišla? U atmosferu.
Kao i voda iz tvoje posude, tako isparava i voda iz velikih rijeka, jezera i mora. Odlazi u atmosferu, ondje se skuplja u velike oblake i, kao kad je čaša puna, ako doliješ previše onda se prelije. Dakle, ako se u atmosferi skupi previše vode, kad ta voda u oblacima postane preteška, pada na zemlju kao kapljice koje zovemo - kiša.

**ZAŠTO NAM SE U VODI SMEŽURAJU PRSTI?**

Ako duže vrijeme provodimo u vodi, možemo primijetiti da nam se smežura koža na prstima. Upravo zbog toga nam je lakše uzeti mokri, glatki kamen smežuranim prstima nego prstima koje nismo držali dugo u vodi.
Zaključak je da nabori na prstima pomažu da predmeti bolje prianjaju uz ruku i ne kližu se.

**ZAŠTO SU OBLACI PONEKAD BIJELI, A PONEKAD SIVI?**

Sunčeva svjetlost mora proći kroz cijeli oblak da bi došla do njegovog dna. Ako su oblaci tanki, onda nam izgledaju bijeli jer su dovoljno propusni za sunčevu svjetlost! Što je oblak deblji, on blokira više sunčevog svjetla, pa nam se baza oblaka čini tamnija.

**KAKO NASTAJE MAGLA?**
Kad se [oblak](http://www.pjesmicezadjecu.com/zasto-kako/kako-nastaje-oblak.html) nalazi u blizini ili na površini tla ili mora, naziva se maglom. Najobičnija magla je ona koja se vidi noću i rano ujutro, u nizinama i nad manjim vodenim površinama.

## KAKO NASTAJE DUGA?Duga nastaje kad zrake svjetlosti prolaze kroz kapljice vode raspršene u zraku. Pojavljuje se u vrijeme kiše ili poslije kiše, odnosno kad svjetlost pada na kapljice vode.Početak i kraj duge su na mjestu gdje pada kiša. Da bismo vidjeli ovu lijepu prirodnu pojavu, trebamo stajati tako da nam sunce bude iza leđa.

**ZAŠTO JE SNIJEG BIJELE BOJE?**

Snijeg je bijele boje zato što je on Sunčevo ogledalo!
Sunčeva svjetlost je bijele boje. Snijeg za razliku od drugih stvari ne upija Sunčevo svjetlo, nego ga odbija od sebe i tako pahuljice postaju Sunčeva ogledalca!

##